హేమా మాలిని
తమిళనాడులోని అమ్మన్ కుడీలో 16 అక్టోబరు 1948న జన్మించారు హేమా. ఆమె పూర్తి పేరు హేమా మాలిని చక్రవర్తి. హేమా తల్లి జయలక్ష్మి చక్రవర్తి సినీ నిర్మాత, ఆమె తండ్రి పేరు వి.ఎస్.ఆర్.చక్రవర్తి. ఈ దంపతుల మూడో సంతానం హేమా. చెన్నైలోని ఆంధ్ర మహిళా సభలోనూ, డి.టి.ఇ.ఎ మందిర్ మార్గ్ లోనూ విద్యాభ్యాసం చేసిన ఆమె 12 తరగతితో చదువు ఆపేసి, సినిమాల్లోకి వచ్చేశారు.
పద్మా సుబ్రహ్మణ్యం
పద్మా సుబ్రహ్మణ్యం (జననం. ఫిబ్రవరి 4, 1943) భారతదేశంలోని ప్రసిద్ధ భరతనాట్య కళాకారిణి. ఈమె పరిశోధకురాలు, నృత్య దర్శకురాలు, సంగీత దర్శకురాలు, సంగీతకారులు , ఉపాధ్యాయులు మరియు రచయిత. ఈమె భారత దేశంలోనే కాక విదేశాలలో కూడా ఖ్యాతి పొందారు. అనేక చలనచిత్రాలు మరియు లఘుచిత్రాలు జపాన్, ఆస్ట్రేలియా మరియు రష్యా వంటి దేశాలలో ఆమె గౌరవార్ధం చేయబడ్డాయి.